Peste 20.000 de urmăritori în primele 12 ore de la difuzare – audiență record înregistrată de prima dezbatere între candidați la primăria Ploiești organizată de Observatorul Prahovean. Show-ul electoral moderat de Marius Nica și Bogdan Enache a fost distribuit simultan pe toate platformele Grupului Observatorul Prahovean și ale partenerilor și a fost urmărit inclusiv de ploieșteni din țări membreu UE, precum și din Anglia, SUA sau Canada.
La dezbaterea de aseară Ploiești la care au participat trei candidați ai partidelor parlamentare și singurul independent înscris în alegerile din 9 iunie.
Este vorba de Răzvan Enescu, candidat Alianța Dreapta Unită, Bogdan Nica, candidat PNL, Mihai Polițeanu, candidat independent susținut de Mișcarea Noi, Ploieștenii și Alexandru Săraru, candidat AUR.
Primarul Andrei Volosevici, candidat PSD pentru un nou mandat, a refuzat să participe la dezbatere.
Dezbaterea a avut loc la filarmonica din Ploiești, în prezența a aproximativ 120 de susținători ai candidaților.
”Marea confruntare pentru Primăria Ploiești” a fost transmisă în direct pe următoarele suporturi:
www.observatorulph.ro – aprox. 100.000 vizitatori unici/zi, https://www.facebook.com/ObservatorulPrahovean – 171.000 urmăritori, https://www.youtube.com/@Observatorul_PH – 14.300 urmăritori, https://www.youtube.com/@ICarsRO – 5.999 urmăritori, https://www.youtube.com/@emisiuneaprocesverbal – 2.900 urmăritori.
Mulțumim pentru preluare colegilor de la Actualitatea Prahoveană.
Următoarea dezbatere va avea loc luni, 27 mai, de la ora 20:00 și va fi transmisă în direct pe aceleași platforme.
Temele principale vor fi: sănătate, educație, sport și timp liber, însă organizatorii au pregătit mai multe surprize astfel încât producția să fie una cel puțin la fel de interesantă ca prima ediție.
Grupul Observatorul Prahovean vă mulțumește pentru interesul acordat dezbaterilor electorale.
VIDEO: Urmăriți mai jos o ediție specială a emisiunii Observatorul Prahovean LIVE despre culisele dezbaterii electorale de marți seară: